Kampene på bakken på Vestfronten foregikk i to perioder. Den første var våren og forsommeren 1940 da først Danmark og Norge - deretter Nederland, Belgia, Luxembourg og Frankrike ble invadert av tyske tropper og overgav seg. Siden var det en periode på nesten fire år da kampene på vestfronten nesten utelukkende ble utkjempet i lufta. Den begynte med slaget om Storbritannia, og fortsatte seinere med den strategiske bombekampanjen mot Tyskland. Den andre perioden med krig på bakken begynte i juni 1944 med invasjonen i Normandie og fortsatte fram til Tyskland kapitulerte i mai 1945.